CELEX: 31998R0411
Language: ro
Date: 1998-02-16 00:00:00
Title: Regulamentul (CE) nr. 411/98 al Consiliului din 16 februarie 1998 privind standardele suplimentare de protecție a animalelor, aplicabile vehiculelor rutiere folosite pentru transportul animalelor în călătorii cu o durată de peste opt ore

03/Volumul 23
            
            
               RO
            
            
               Jurnalul Ofícial al Uniunii Europene
            
            
               204
            
         31998R0411
   
               L 052/8
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 411/98 AL CONSILIULUI
   
   din 16 februarie 1998
   privind standardele suplimentare de protecție a animalelor, aplicabile vehiculelor rutiere folosite pentru transportul animalelor în călătorii cu o durată de peste opt ore
   CONSILIUL UNIUNII EUROPENE,
   având în vedere Directiva 91/628/CEE a Consiliului din 19 noiembrie 1991 privind protecția animalelor în timpul transportului (1), în special articolul 13 alineatul (1),
   având în vedere propunerea Comisiei,
   întrucât, în conformitate cu articolul 5(A) alineatul (1) litera (c) din Directiva 91/628/CEE, este necesar să se stabilească cerințele aplicabile mijloacelor de transport care vor asigura respectarea cerințelor Comunității privind bunăstarea animalelor și în special cele care trebuie stabilite în conformitate cu articolul 13 alineatul (1);
   întrucât, în cazul în care solipedele domestice și animalele domestice din speciile bovină, ovină, caprină și porcină sunt transportate în călătorii cu o durată de peste opt ore, este necesar să se stabilească pentru tipul de transport reglementat de prezentul regulament standarde suplimentare față de cele stabilite la capitolul VII alineatul (3) din anexa la Directiva 91/628/CEE aplicabile mijloacelor de transport folosite;
   întrucât animalele din speciile respective sunt, de cele mai multe ori, transportate pe cale rutieră; întrucât, în consecință, în primă fază este necesar să se stabilească standardele suplimentare pe care trebuie să le respecte vehiculele rutiere, în cazul în care acestea vor fi folosite pentru transportul animalelor din speciile respective în călătorii cu o durată de peste opt ore;
   întrucât, cu toate acestea, aceste standarde suplimentare care trebuie respectate de către vehiculele rutiere sunt stabilite fără a aduce atingere măsurilor ce pot fi adoptate ulterior cu privire la standarde suplimentare aplicabile transportului de animale cu alte mijloace de transport, în special transport feroviar și maritim; întrucât, până la adoptarea acestor măsuri viitoare, dispozițiile capitolului VII alineatul (3) din anexa la Directiva 91/628/CEE continuă să se aplice transportului de animale cu astfel de alte mijloace de transport;
   întrucât, pentru a asigura bunăstarea animalelor în cauză, standardele suplimentare trebuie să stabilească anumite obligații specifice privind, în special, accesul la vehicule, separarea animalelor prin pereți despărțitori mobili, modalitățile detaliate privind asigurarea hranei și adăpării și a aerisirii adecvate bazate fie pe un sistem de aerisire forțată, fie pe un sistem care asigură respectarea unui interval de temperatură prestabilit;
   întrucât alegerea unuia sau a altuia dintre sistemele de mai sus nu trebuie să aducă atingere principiului liberei circulații a animalelor,
   ADOPTĂ PREZENTUL REGULAMENT:
   Articolul 1
   Atunci când durata de opt ore a călătoriei stabilită la capitolul VII alineatul (2) din anexa la Directiva 91/628/CEE este depășită, vehiculele rutiere folosite pentru transportul solipedelor domestice și animalelor din speciile bovină, ovină, caprină și porcină din cadrul Comunității trebuie să se conformeze cerințelor suplimentare prevăzute în anexa la prezentul regulament.
   Articolul 2
   Până la 31 decembrie 2003, Comisia prezintă Consiliului un raport întocmit pe baza avizului Comitetului științific veterinar cu privire la punerea în aplicare a prezentului regulament și, în special, cu privire la aplicarea diverselor sisteme de aerisire, împreună cu eventuale propuneri adecvate care iau în considerare concluziile acelui raport.
   Consiliul hotărăște cu majoritate calificată cu privire la aceste propuneri în cel mult șase luni de la prezentarea acestora.
   Articolul 3
   Prezentul regulament intră în vigoare la data publicării în Jurnalul Oficial al Comunităților Europene.
   Se aplică de la 1 iulie 1999.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 februarie 1998.
      
         
            Pentru Consiliu
         
         
            Președintele
         
         J. CUNNINGHAM
         
      
   
   
      (1)  JO L 340, 11.12.1991, p. 1, astfel cum a fost modificată ultima dată prin Directiva 95/29/CE (JO L 148, 30.6.1995, p. 52).
   ANEXĂ
   STANDARDE SUPLIMENTARE PENTRU VEHICULE RUTIERE FOLOSITE PENTRU TRANSPORTUL ANIMALELOR ÎN CĂLĂTORII CU O DURATĂ DE PESTE OPT ORE
   1.   AȘTERNUT PENTRU ANIMALE
   Fără a aduce atingere dispozițiilor capitolului I (A) punctul 5 a doua propoziție din anexa la Directiva 91/628/CEE, animalelor trebuie să li se asigure un așternut adecvat care:
   
               (a)
            
            
               să le garanteze confortul; cantitatea poate varia în funcție de:
               
                           —
                        
                        
                           specie și de numărul de animale transportate;
                        
                     
                           —
                        
                        
                           durata călătoriei;
                        
                     
                           —
                        
                        
                           condițiile meteorologice;
                        
                     
         
               (b)
            
            
               să asigure o absorbție și o evacuare adecvate ale urinei și fecalelor animale.
            
         2.   HRANĂ
   În cazul în care, datorită speciilor și categoriilor de animale transportate și datorită duratei călătoriei, stabilită la capitolul VII punctul 4 din anexa la Directiva 91/628/CEE, animalele trebuie să fie hrănite în timpul călătoriei, se aplică următoarele dispoziții:
   
               (a)
            
            
               vehiculul folosit pentru călătorie trebuie să transporte o cantitate suficientă de hrană pentru animale adecvată cerințelor alimentare ale animalelor în cauză, pe toată durata călătoriei;
            
         
               (b)
            
            
               pe durata călătoriei, hrana pentru animale trebuie să fie protejată împotriva intemperiilor și a contaminanților cum ar fi, în special, praful, combustibilii, gazele de eșapament, urina și fecalele animale;
            
         
               (c)
            
            
               în cazul în care pentru hrănirea animalelor trebuie folosite echipamente specifice (jgheaburi, recipiente sau orice alte mijloace adecvate pentru distribuirea hranei pentru animale), aceste echipamente trebuie să fie transportate în vehicul, trebuie să fie adecvate scopului și curățate înainte și după utilizare și dezinfectate după fiecare călătorie;
            
         
               (d)
            
            
               în cazul în care sunt folosite echipamente precum cele descrise anterior, acestea trebuie să fie concepute în așa fel încât să nu rănească animalele și, după caz, să poată fi atașate unei părți specifice a vehiculului pentru a preveni răsturnarea acestora. Atunci când vehiculul este în mișcare și când echipamentele nu sunt utilizate, acestea trebuie să fie depozitate într-o parte a vehiculului separată de animale.
            
         3.   ACCES
   Vehiculele folosite pentru transport trebuie să fie echipate astfel încât să permită accesul direct la toate animalele transportate, astfel încât acestea să poată fi inspectate și să li se poată acorda îngrijirile adecvate, inclusiv, în special, hrănirea și adăparea.
   4.   AERISIRE
   Vehiculul trebuie să fie echipat cu un sistem de aerisire adecvat, astfel încât bunăstarea animalelor transportate să fie asigurată permanent, luând în considerare, în special, următoarele criterii:
   
               —
            
            
               călătoria planificată și durata sa;
            
         
               —
            
            
               tipul vehiculului folosit (deschis sau închis);
            
         
               —
            
            
               temperatura din interior și din exterior rezultată din condițiile atmosferice ce pot apărea în cursul călătoriei planificate;
            
         
               —
            
            
               nevoile psihologice specifice ale diferitelor specii transportate;
            
         
               —
            
            
               densitățile de încărcare prevăzute la capitolul VI din anexa la Directiva 91/628/CEE și spațiul disponibil de deasupra animalelor.
            
         De asemenea, sistemul trebuie să fie conceput, astfel încât:
   
               —
            
            
               să poată fi folosit în orice moment atunci când animalele se află în vehicul indiferent dacă acesta staționează sau este în mișcare;
            
         
               —
            
            
               să asigure o circulație eficientă a aerului nepoluat.
            
         In acest scop, operatorii trebuie să asigure:
   
               —
            
            
               fie un sistem de aerisire forțată, ale cărui detalii trebuie să fie stabilite după consultarea Comitetului științific veterinar, în conformitate cu procedura prevăzută la articolul 17 din Directiva 91/628/CEE;
            
         
               —
            
            
               fie un sistem de aerisire care să mențină o temperatură între 5 °C și 30 °C în interiorul vehiculului pentru toate animalele, cu o toleranță de + 5 °C, în funcție de temperatura din exterior. Acest sistem trebuie, de asemenea, să fie echipat cu un dispozitiv adecvat de monitorizare.
            
         Posibilitatea de a alege între aceste două sisteme nu aduce atingere principiului liberei circulații a animalelor.
   5.   PEREȚI DESPĂRȚITORI
   Vehiculul trebuie să fie dotat cu pereți despărțitori, astfel încât să poată fi create compartimente separate.
   5.1.1.   Pereții despărțitori trebuie să fie construiți în așa fel încât să poată fi plasați în poziții diferite pentru ca dimensiunea compartimentului să poată fi adaptată nevoilor specifice, precum și tipului, dimensiunii și numărului de animale.
   6.   ADĂPARE
   Vehiculul trebuie să fie echipat cu un dispozitiv care să permită racordarea la o sursă de apă în timpul opririlor.
   6.1.1.   Vehiculul trebuie să fie echipat cu dispozitive fixe sau mobile, adecvate diferitelor specii, de exemplu jgheaburi, boluri sau biberoane pentru a adăpa animalele în vehicul. Aceste dispozitive trebuie să fie astfel concepute încât animalele să nu se poată răni.
   6.2.   Fără a aduce atingere dispozițiilor stabilite la punctele 6.1 și 6.1.1, vehiculele care transportă porci, în funcție de capacitatea lor, de numărul animalelor transportate și de opririle planificate în timpul călătoriei, trebuie să fie dotate cu una sau mai multe cisterne de apă, cu o capacitate suficientă pentru a permite adăparea animalelor în funcție de nevoile lor pe durata călătoriei.
   Asemenea cisterne de apă trebuie să fie astfel concepute încât să poată fi golite și curățate după fiecare călătorie și trebuie să fie dotate cu un sistem care să permită verificarea nivelului apei astfel încât să poată fi umplute din nou în orice moment oportun în timpul călătoriei. Acestea trebuie să fie conectate la dispozitive de adăpare în interiorul compartimentelor, menținute în stare bună de funcționare, pentru ca porcii să poată avea oricând acces la apă. In plus, în paralel cu sistemul de mai sus, se poate folosi și un sistem cum ar fi pulverizarea de lichid pentru hidratarea porcilor.